b'\n_START_ARTICLE_\nSlu\xc5\xa1na zanka\n_START_PARAGRAPH_\nSlu\xc5\xa1na zanka, pogosto poimenovana tudi indukcijska zanka je elektronska naprava, ki omogo\xc4\x8da uporabnikom slu\xc5\xa1nih aparatov razumevanje izgovorjenega. Slu\xc5\xa1na zanka namre\xc4\x8d prepre\xc4\x8duje motnje, kot so odmev, \xc5\xa1umenje, hre\xc5\xa1\xc4\x8danje in druge motnje, ki se lahko pojavijo uporabnikom slu\xc5\xa1nega aparata ob poslu\xc5\xa1anju predvajanih zvokov ali zvokov v hrupnih prostorih. Zdravo uho namre\xc4\x8d tovrstne zvoke iz okolja izlo\xc4\x8di, slu\xc5\xa1ni aparati pa tega trenutno \xc5\xa1e ne morejo.'